Държавен вестник, бр. 95, 2025 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  95
Важна част от работата е осъществяването на ефективна комуникация – както с клиента, 
така и с колеги и преки ръководители. Работата се изпълнява в екип, често в условия на висока 
влажност или температура, с необходимост от прецизност, внимание и готовност за реакция в 
случай на възникнали проблеми. 
В ежедневната си дейност неспециалистът е отговорен за опазването на апаратурата и 
материалите, за екологично съобразено използване на ресурси и за спазване на всички 
нормативни изисквания за здравословни и безопасни условия на труд. Работното време е често 
на смени и може да включва вечерни часове, уикенди или работа в извънредни ситуации. 
Успешното упражняване на професията изисква физическа издръжливост, внимание към 
детайла, етичност, готовност за работа с хора с различни потребности, както и основни знания за 
различните видове процедури, козметични и други продукти. Спазването на стандартите за 
хигиена, безопасност и междуличностна етика е задължително, а лоялността към клиента и 
работодателя е ключова част от професионалната култура. 
 
2.2. Трета степен на професионална квалификация по професията 
Професията „Балнеологични и възстановителни процедури“ с трета степен на 
професионална квалификация обхваща широк спектър от дейности с цел релаксация и 
тонизиране. Прилагат ръчни масажи и подпомагат при прилагането на апаратни масажни техники 
под ръководството на квалифицирани специалисти. Осигуряват високо качество на услугата чрез 
съобразяване с индивидуалните потребности, адаптиране на процедурите и използване на 
съвременни технологии и продукти. 
Работата включва задълбочено проучване на желанията и нуждите на клиента, изготвяне на 
предложения за масажна програма, подбор на подходящи методики и средства (продукти, 
апарати), както и активно проследяване на реакцията по време на процедурите. Специалистът с 
трета степен на професионална квалификация носи отговорност за безопасността на клиента, 
като следи функционалното му състояние и ако е необходимо, адаптира методиката в движение. 
Работата изисква висока степен на самостоятелност, наблюдателност и готовност за коригиращи 
действия. 
Специалистите с трета степен на професионална квалификация по професия 
„Балнеологични и възстановителни процедури“ проверяват съответствието на помещенията със 
санитарните изисквания, поддържат техническото състояние на апаратурата и инвентара, и 
осигуряват комфортна атмосфера за клиента. Те установяват професионална и етична 
комуникация както с клиентите, така и с останалите членове на екипа, включително лекари и 
ръководители на обекти за здраве и уелнес. 
Работата се извършва преди всичко в самостоятелни и прилежащи към места за настаняване 
в курортна и градска среда балнеолечебни (медикъл СПА), СПА, уелнес и таласотерапевтични 
центрове с гъвкаво работно време в зависимост от резервациите и потребностите на обекта. 
Лицата, завършили обучение по професията „Балнеологични и възстановителни 
процедури“, не могат да изпълняват лечебни, рехабилитационни или терапевтични дейности. Те 
подпомагат работата на медицинските специалисти в съответствие с нормативната уредба. 
Изискванията към лицето, упражняващо професията, включват комуникативност, емпатия, 
физическа издръжливост, висока хигиенна култура, уважително отношение към клиента и 
стриктно спазване на професионалната етика. Необходима е способност за работа с 
документация и дигитална регистрационна система. Специалистите в областта на 
балнеологичните и възстановителните процедури трябва да познават характеристиките и 
спецификата на всеки от тези центрове, за да могат да прилагат правилно стандартите и